અમદાવાદ: મહેસાણામાં ચોરીના આરોપસર ધરપકડ કરાયેલા કેતન પટેલનું પોલીસના મારથી કસ્ટડીમાં મોત થવા મામલે તાલુકા પોલીસ સ્ટેશનના પીઆઇ ગોસ્વામીએ મહેસાણા સેશન્સ કોર્ટમાં આગોતરા જામીન અરજી ફાઇલ કરી છે. ધરપકડથી બચવા માટે પીઆઇ ગોસ્વામીએ સેશન્સ કોર્ટમાં જામીન અરજી ફાઇલ કરી છે. કોર્ટે સરકારને નોટિસ ઇશ્યૂ કરીને વધુ સુનવણી 27 જૂનના રોજ મુલતવી રાખી છે. ત્યારે ચકચારી કેસની તપાસ કરી રહેલી સ્પેશિયલ ઇન્વેસ્ટિગેશન ટીમે 100 કરતાં વધુ નિવેદનો લીધાં છે અને વધુ તપાસ શરૂ કરી છે.